WORK ร่วงกว่า 4% โบรกฯคาด Q4/60 อาจพลิกขาดทุน แต่ยังเชียร์ซื้อ
WORK ร่วงกว่า 4% โบรกฯคาด Q4/60 อาจพลิกขาดทุน แต่ยังเชียร์ซื้อ โดยล่าสุด ณ เวลา 15.49 น. อยู่ที่ 85.50 บาท ลบ 4.25 บาท หรือ 4.74% สูงสุดที่ 90.25 บาท ต่ำสุดที่ 85.25 บาท ด้วยมูลค่าซื้อขาย 459.34 ล้านบาท
29 พ.ย. 2560

ผู้สื่อข่าวรายงานว่า ราคาหุ้น บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 15.49 น. อยู่ที่ 85.50 บาท ลบ 4.25 บาท หรือ 4.74% สูงสุดที่ 90.25 บาท ต่ำสุดที่ 85.25 บาท ด้วยมูลค่าซื้อขาย 459.34 ล้านบาท

สำหรับปัจจัยที่ส่งผลให้ราคาหุ้นปรับตัวลดลงในวันนี้ ว่ามาจากการที่นักวิเคราะห์คาดว่าในไตรมาส 4/60 WORK อาจพลิกขาดทุน
ด้าน บล.บัวหลวง แนะนำ “ซื้อ” WORK ราคาเป้าหมาย 109 บาท/หุ้น ข้อมูลจากการประชุมนักวิเคราะห์วานนี้ออกมาในเชิงลบสำหรับผลประกอบการในระยะสั้น โดยกำไรไตรมาส 4/60 มีแนวโน้มพลิกกลับเป็นขาดทุน (ก่อนหน้านี้บล.บัวหลวงและตลาดคาดผลประกอบการสุทธิออกมาเป็นกำไร)
โดยปัจจัยดังกล่าวคาดจะส่งผลกระทบเชิงลบต่อราคาหุ้นในระยะสั้น อย่างไรก็ตาม ยังมั่นใจในการเติบโตปี 2561 ของบริษัทจากทั้งรายได้ดิจิทัลทีวีที่เติบโตอย่างต่อเนื่อง กอปรกับคอนเสิร์ตและละครเวทีที่จ่อคิวเข้าทำการแสดงหลายงาน จะหนุนกำไรให้เติบโตอย่างแข็งแกร่งได้ในปีหน้า
ขณะที่เชื่อว่าราคาหุ้นที่ย่อตัวลงมา 15% ในช่วง 2-3 สัปดาห์ที่ผ่านมานั้น สะท้อนแนวโน้มกำไรไตรมาส 4/60 ที่อ่อนแอไปมากแล้ว ซึ่งมองว่าเป็นโอกาสในการเข้าสะสมหุ้นและถือรอกำไรเติบโตในปีหน้า